Франци у Светој земљи су након склапања мира у Јафи живели у добрим односима са Саладиновим наследницима. Краљ Хенри је склопио мир и са асасинским владаром који је наредио убиство Конрада од Монферата. Чак га је и посетио у његовој престоници. Хенри је одржавао пријатељске односе и са Малик ел Адилом. Мир је накратко прекинут крсташким ратом из 1197. године кога је покренуо наследник Фридриха Барбаросе, Хенрик VI. Током овог рата погинуо је Хенри од Шампање. Пао је са прозора свог дворца у Акри. Наследио га је Амалрик II, брат и наследник Гија. Амалрик је са Маликом закључио мир под повољним условима.